Diari Oficial de la Generalitat Valenciana


Sumari del DOGV 4317, del 20-08-2002 (2002/9181)

Informació pública del programa de desenvolupament d'actuació urbanística integrada, pla reforma interior de millora, carrers de Pedro Cabanes, Camí de Montcada, Domingo Gómez, i Zamora.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9181


Organisme emissor
:   Valdomo, SL

Tipus de document
:   Anunci

Informació pública del programa de desenvolupament d'actuació urbanística integrada, pla reforma interior de millora, carrers de Pedro Cabanes, Camí de Montcada, Domingo Gómez, i Zamora. [2002/X9181]
  
L'entitat Valdomo, SL, domiciliada a València, a estos efectes al carrer de Jorge Juan 10-1r-1ª, amb CIF B'00835540, als efectes del que disposa la Llei Reguladora de l'Activitat Urbanística, i en especial en els articles 46 i 48, posa en coneixement de tots els possibles interessats i sotmet a informació pública:
  
1r. Que amb data catorze d'agost de 2002 s'ha presentat davant l'Ajuntament de València, referendat per agrupació d'interès urbanístic, el programa per al desenvolupament d'¡actuació integrada que conté alternativa tècnica comprensiva de Pla de Reforma Interior de Millora i Projecte d'urbanització així com els estatuts i acords socials de l'esmentada agrupació d'interès urbanístic, a l'objecte de desenvolupar, executar i programar les obres d'urbanització dels terrenys que es detallen i que comprenen els carrers de Pedro Cabanes, Domingo Gómez, Camí de Montcada, i Zamora.
  
2n. L'àmbit d'actuació del Programa inclou llistat de titulars cadastrals de tot el sector i de la unitat d'execució delimitada en el PRI de millora i presentat a la Notaria on es protocol·litza el programa, a l'objecte que s'hi practiquen les notificacions escaients.
  
3r. L'alternativa tècnica i els documents que l'acompanyen s'han protocol·litzat a la Notaria del senyor Manuel Angel Rueda Pérez a València, carrer de Llúria nº 28, 46534.
  
4t. Un exemplar de l'alternativa tècnica esmentada s'ha dipositat amb data 14 d'agost de 2002 a l'Ajuntament de València.
  
5è. El present anunci es publicarà en el periòdic Las Provincias i en el Diari Oficial de la Generalitat Valenciana.
  
6è. Dins del termini de vint dies a comptar des de la publicació de l'últim d'estos anuncis, qualsevol persona podrà comparèixer a la Notaria del senyor Manuel Angel Rueda Pérez a València, carrer de Llúria nº 28, horari de 10 a 13 hores i obtindre-hi a costa seua còpia de l'acta que conté l'alternativa tècnica i documentació complementària o sol·licitar-ne l'exhibició.
  
Igualment es podrà consultar la documentació esmentada i l'expedient administratiu format a l'efecte a l'Ajuntament de València, els dies hàbils de 9 a 14 hores.
  
7è. Dins del termini esmentat de vint dies podran presentar-se davant l'Ajuntament de València, al·legacions al programa i projectes presentats o alternatives tècniques que vulguen competir amb l'exposada al públic, sense perjudici del dret a pròrroga previst en la llei esmentada.
  
8è. Una vegada finalitzat el termini adés esmentat, en els cinc dies següents podran presentar-se en plica tancada a l'Ajuntament de València, proposicions jurídiques i econòmiques per a executar qualsevol de les alternatives tècniques que s'hi hagen formulat. Una vegada finalitzat el termini esmentat tindrà lloc l'obertura de pliques.